Jan Mølby

Jan Mølby (s. 4. heinäkuuta 1963 Kolding, Tanska) on tanskalainen entinen jalkapalloilija sekä valmentaja. 

Keskikenttäpelaajana tunnetun Mølbyn aktiiviura kesti vuodesta 1982 vuoteen 1998 saakka, joista kolmentoista kauden ajan Englannin valioliigassa pelaavan Liverpoolin riveissä. Tanskan A-maajoukkueessa hän pelasi 33 ottelua, joissa teki kaksi maalia.

Loistavasta pelisilmästään ja syöttötaidostaan sekä vähemmän vakuuttavasta fysiikastaan tunnettu Mølby valittiin Liverpoolin virallisen nettisivuston kokoaman 100 Players Who Shook The Kop -listan sijalle 16. Listalla koottiin Liverpoolin historian tärkeimpiä ja eniten vaikuttaneita pelaajia. Vuoden 2013 vastaavalla listalla hän oli sijalla 23.

Lähteet

Tanskalaiset jalkapalloilijat
Tanskalaiset jalkapallovalmentajat
Vuonna 1963 syntyneet
Elävät henkilöt